rejauldu/bengali-wikipedia huggingface dataset:
জাস্টিন শোনেফেল্ড (, ; জন্ম: ১৩ আগস্ট ১৯৯৮) হলেন একজন মার্কিন পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ে মার্কিন যুক্তরাষ্ট্রের প্রতিনিধি হিসেবে প্রতিদ্বন্দ্বিতা করে থাকেন।  শোনেফেল্ড মার্কিন যুক্তরাষ্ট্রের হয়ে ২০২২ শীতকালীন অলিম্পিকে অংশগ্রহণ করেছেন, যেখানে তিনি একটি স্বর্ণ পদক জয়লাভ করেছেন।  প্রারম্ভিক জীবন জাস্টিন শোনেফেল্ড ১৯৯৮ সালের ১৩ই আগস্ট তারিখে মার্কিন যুক্তরাষ্ট্রের ইন্ডিয়ানায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন শোনেফেল্ড মার্কিন যুক্তরাষ্ট্রের প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ১১৮.৫৯ স্কোর অর্জন করে পঞ্চম স্থান অধিকার করেছিলেন, যার ফলে তিনি চূড়ান্ত পর্বে অংশগ্রহণের সুযোগ লাভ করেন। চূড়ান্ত পর্বের প্রথম ধাপে তিনি সর্বোচ্চ ১২৩.৫৩ স্কোর অর্জন করে অনায়াসে দ্বিতীয় ধাপে উত্তীর্ণ হয়েছিলেন, যেখানে তার স্কোর (১০৬.৫০) তাকে পঞ্চম স্থান অধিকার করতে সাহায্য করেছে।  অন্যদিকে, তিনি অ্যাশলি কল্ডওয়েল এবং ক্রিস্টোফার লিলিসের সাথে মার্কিন দল হিসেবে ফ্রিস্টাইল স্কিইংয়ের মিশ্র দলগত এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির প্রথম ধাপে তার দল ৩৩০.৫৫ স্কোর অর্জন করে চূড়ান্ত পর্বের দ্বিতীয় ধাপের জন্য উত্তীর্ণ হয়েছিল। দ্বিতীয় ধাপে তার দল ৩৩৮.৩৪ স্কোর অর্জন করেছিল, যা তাদের স্বর্ণ পদক জয়লাভ করতে সাহায্য করেছে।  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পুরুষ ফ্রিস্টাইল স্কিয়ার বিষয়শ্রেণী:মার্কিন যুক্তরাষ্ট্রের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী
ডান|100x100পিক্সেল|সেলিম আল দীন মুক্তমঞ্চ  ... সেলিম আল দীন মুক্তমঞ্চ (চিত্রে) প্রাচীন গ্রিসের উম্মুক্ত নাট্যমঞ্চের স্থাপত্যশৈলিতে ভারতীয় উপমহাদেশ নির্মিত প্রথম স্থাপনা?  ... ডেলা হেইডেন রেনি  প্রথম কৃষ্ণাঙ্গ আমেরিকান নারী যিনি নার্স হিসেবে দ্বিতীয় বিশ্বযুদ্ধে যোগ দিয়েছিলেন? ডান|100x100পিক্সেল|ভেরিটি (ভাস্কর্য)  ... ভেরিটি ভাস্কর্যে একটি গর্ভবতী মহিলার অভ্যন্তরীণ শারীরস্থান দেখানো হয়েছে? (দ্বিতীয় চিত্রে)  ... ২০১৬ সালে রবীন্দ্র সরণীর বটমূলে আয়োজিত পথনাট্যোৎসব উত্তরায় পথনাটকের সর্বপ্রথম উদ্যোগ? ডান|100x100পিক্সেল|পেনরোজ সিঁড়ি  .... পেনরোজ সিঁড়ি (তৃতীয় চিত্রে) এমন এক অসম্ভব বস্তু, যেখানে একজন ব্যক্তি এক প্রান্ত থেকে হাঁটা শুরু করলে আজীবন সিঁড়ি দিয়ে উপরে উঠতে থাকবেন?
কুয়েন্‌কা (), যার পূর্ণনাম সান্তা আনা দে লস রিওস দে কুয়েন্‌কা (Santa Ana de los Ríos de Cuenca), দক্ষিণ আমেরিকার রাষ্ট্র ইকুয়েডরের (একুয়াদোর) একটি শহর। দেশটির দক্ষিণভাগে আসুয়াই প্রদেশের কুয়েন্‌কা ক্যান্টনে অবস্থিত কুয়েন্‌কা প্রদেশের রাজধানী, সর্বাধিক জনবহুল ও বৃহত্তম নগরী। তোমেবাম্বা নদী, তারকি নদী, ইয়ানুনকাই নদী ও মাচাঙ্গারা নদী শহরটি দিয়ে অতিক্রম করেছে। ভৌগোলিকভাবে এটি ইকুয়েডরের আন্তঃআন্দীয় উচ্চভূমি অঞ্চলে, পাউতে নদীর অববাহিকাতে সমুদ্র সমতল থেকে ২,৫৩৮ মিটার উচ্চতায় অবস্থিত। শহরটির জলবায়ু আর্দ্র মৃদু আন্দীয় প্রকৃতির; গড় তাপমাত্রা ১৬.৩° সেলসিয়াস।  স্থাপত্যশৈলী, সাংস্কৃতিক বৈচিত্র্য, ইকুয়েডরের শিল্পকলা, বিজ্ঞান ও সাহিত্যে অবদান এবং ইকুয়েডরীয় সমাজের বহু উজ্জ্বল ব্যক্তিত্বের জন্মস্থান হবার সুবাদে স্থানীয়ভাবে এটিকে "আন্দেসের কুয়েন্‌কা" (স্পেনের একই কুয়েন্‌কা নামে আরেকটি শহর আছে) বা "ইকুয়েডোরের অ্যাথেন্স" নামে ডাকা হয়, ২০২২ সালের জনগণনা অনুযায়ী এখানে প্রায় ৬ লক্ষ অধিবাসীর বাস ছিল (মূল শহরে সাড়ে তিন লক্ষ)। ফলে এটি কিতো ও গুয়াইয়াকিল শহরের পর ইকুয়েডোরের তৃতীয় বৃহত্তম শহর। শহরটি কুয়েন্‌কা মহানগর এলাকার কেন্দ্রে অবস্থিত। এই পৌরপিণ্ডটিও ইকুয়েডোরের তৃতীয় বৃহত্তম। মূল কুয়েন্‌কা শহরের আয়তন ৬৮ বর্গকিলোমিটারের কিছু বেশি।  ১৫৫৭ সালের ১২ই এপ্রিল ইনকা সভ্যতার তোমেবাম্বা শহরের ধ্বংসাবশেষের উপরে কুয়েন্‌কা শহরটিকে প্রতিষ্ঠা করা হয়।  and the Cañari city of Guapondelig, পেরুর বড়লাট আন্দ্রেস উরতাদো দে মেন্দোসার আদেশে হিল রামিরেস দাভালোস কাজটি সম্পাদন করেন। কুয়েন্‌কা ইকুয়েডরের সবচেয়ে গুরুত্বপূর্ণ প্রশাসনিক, অর্থনৈতিক, আর্থিক ও বাণিজ্যিক কেন্দ্রগুলির একটি। বাণিজ্য ও শিল্প এখানকার প্রধান কর্মকাণ্ড। ইকুয়েডোরের কুইনিন গাছের ছালের সিংহভাগই কুয়েন্‌কা থেকে জাহাজযোগে প্রেরণ করা হয়। এখানে পানামা টুপির কারখানাও আছে।  এছাড়া এখানে চিনি প্রক্রিয়াজাতকরণ, পশমের সামগ্রী, মৃণ্ময় সামগ্রী, ইত্যাদি উৎপাদন করা হয় এবং খাদ্যশস্য, পশুর চামড়া ও পনির বাইরে পাঠানো হয়। এখানে একটি ধর্মপ্রদেশের মহাধ্যক্ষের (বিশপ) আসন আছে। আরও আছে দুইটি বিশ্ববিদ্যালয়।  শিল্প ও বাণিজ্যিক শহর হওয়া সত্ত্বেও কুয়েন্‌কার অনন্য চিত্রপটময় রূপ এখনও ম্লান হয়নি। এখানে বহু পুরাতন ভবনের প্রাচীন দেয়ালগুলিতে প্রাচীরচিত্র ও স্পেনীয় প্রবাদপ্রবচন লেখা আছে। ২০শ শতাব্দীতে শহরটি কলেবরে বৃদ্ধি পায়। ১৯৯৯ সালে এর সযত্নে সংরক্ষিত পুরাতন ঔপনিবেশিক ভবন, খোয়াবেছানো রাস্তা ও বড় বড় চত্বরশোভিত ঐতিহাসিক কেন্দ্রটিকে ইউনেস্কোর বিশ্ব ঐতিহ্যবাহী স্থানের মর্যাদা দেওয়া হয়। এটিকে সুপরিকল্পিত ঔপনিবেশিক শহরের একটি উল্লেখযোগ্য দৃষ্টান্ত হিসেবে গণ্য করা হয়। তাই সাম্প্রতিক বছরগুলিতে কুয়েন্‌কা একটি আন্তর্জাতিক পর্যটকদের দর্শনীয় স্থানে পরিণত হয়েছে। অন্যান্য দর্শনীয় স্থানের মধ্যে আছে কুয়েন্‌কা মহাগির্জা (ক্যাথেড্রাল), যা স্পেনের ঔপনিবেশিক স্থাপত্যশৈলীর এক অনবদ্য নিদর্শন ও শহরের মূল প্রতিমারূপী স্থান। এল বাররাঙ্কো নামক উঁচু স্থানটি থেকে তোমেবাম্বা নদী ও সমগ্র কুয়েন্‌কা নগরীর এক রুদ্ধশ্বাস দৃশ্য দেখতে পাওয়া যায়। পুমাপুঙ্গো প্রত্নতাত্ত্বিক উদ্যান ও জাদুঘরে অঞ্চলটির সমৃদ্ধ ইতিহাসকে তুলে ধরা হয়েছে; এখানে ইনকা সভ্যতার ধ্বংসাবশেষ, একটি উদ্ভিদ উদ্যান এবং আদিবাসী সংস্কৃতির সামগ্রী ও ইকুয়েডরের প্রাক-ঔপনিবেশিক ইতিহাস বিষয়ক প্রদর্শনী রয়েছে। সযত্নে রক্ষিত ঔপনিবেশিক স্থাপত্য ও প্রাণবন্ত শিল্পকলা জগতের কারণে কুয়েন্‌কা শহরটিকে ইকুয়েডরের সাংস্কৃতিক ও বুদ্ধিবৃত্তিক কেন্দ্র হিসেবে গণ্য করা হয়। এখানে শিল্পী, লেখক ও বুদ্ধিজীবীদের একটি বড় সম্প্রদায়ের বাস।  তথ্যসূত্র  বিষয়শ্রেণী:ইকুয়েডরের শহর
পালিম্বাং মসজিদ বা এইচ. হামসা তাকবিল মসজিদ গণহত্যা (যা পালিমবাং গণহত্যা নামেও পরিচিত) ১৯৭৪ সালের ২৪ সেপ্টেম্বর মিনদানাওর পালিমবাং শহরের উপকূলীয় মালিসবং গ্রামে ফিলিপাইন সামরিক বাহিনীর সদস্যদের দ্বারা মোরো মুসলমানদের গণহত্যার একটি ঘটনা ছিল। জেনারেল সান্টোস-এ অবস্থিত মোরো নারী কেন্দ্র কর্তৃক সংকলিত প্রতিবেদন অনুসারে, ১১–৭০ বছর বয়সী ১,৫০০ জন মোরো পুরুষকে একটি মসজিদে হত্যা করা হয়, ৯–৬০ বছর বয়সী ৩,০০০ নারী ও শিশুকে আটক রাখা হয় – এবং নারীদের ধর্ষণ করা হয় – পাশাপাশি ৩০০টি বাড়ি পুড়িয়ে দেওয়া হয় সরকারি বাহিনীর দ্বারা।এই গণহত্যা সংঘটিত হয় ফার্দিনান্দ ই. মার্কোস কর্তৃক সেপ্টেম্বর ১৯৭২-এ মার্শাল ল ঘোষণার দুই বছর পর।  এই গণহত্যা শুরু হয়েছিল রমজান মাসের প্রথম চার দিনের রোজার পরে, যখন ফিলিপাইন সেনাবাহিনীর সদস্যরা এসে স্থানীয় বারাঙ্গে কর্মকর্তা এবং আরও ১,০০০ জন মুসলমানকে ধরে নিয়ে যায়। এরপর এক মাসেরও বেশি সময় ধরে সামরিক বাহিনী এলাকার বাসিন্দাদের হত্যা করে। সাক্ষাৎকার অনুযায়ী, ভুক্তভোগীদের নগ্ন করে নিজ হাতে কবরে খোঁড়াতে বাধ্য করা হয় এবং পরে গুলি করে হত্যা করা হয়।   ক্ষতিপূরণ প্রদান  ২০১১ সালে, মোরো ইসলামিক লিবারেশন ফ্রন্ট (MILF) মার্শাল ল'র সময় মোরোদের ওপর সংঘটিত সহিংসতার জন্য ক্ষতিপূরণ দাবি করে, যখন মার্কোস পরিবারের বিরুদ্ধে মামলা করা ১,০০০-এর বেশি ব্যক্তিকে ৭.৫ মিলিয়ন মার্কিন ডলার ক্ষতিপূরণ দেওয়া হয়। MILF দাবি করে যে, মালিসবং-এ যে গণহত্যা সংঘটিত হয়েছিল তা ছাড়াও ম্যানিলি গণহত্যা, টাকুব গণহত্যা, পাতিকুল গণহত্যা, এবং পাতা দ্বীপ গণহত্যাসহ আরও অনেক ঘটনায় সেনাবাহিনী ও সরকার-সমর্থিত প্যারামিলিটারি বাহিনীগুলো মোরোদের হত্যা করেছিল। ২০১৪ সালে, ফিলিপাইন সরকার আনুষ্ঠানিকভাবে মালিসবং গ্রামের ১,৫০০ জন নিহত মোরো বাসিন্দাকে মার্শাল ল'র ভুক্তভোগী হিসেবে স্বীকৃতি দেয়। কমিশন অন হিউম্যান রাইটস এর প্রতিনিধিরা ভুক্তভোগী ও তাদের পরিবারের পক্ষ থেকে ক্ষতিপূরণের দাবি করার কাজে সহায়তা করে, যা ১০ বিলিয়ন ফিলিপাইন পেসোর একটি তহবিল থেকে প্রদান করা হয়। এই তহবিল ফার্দিনান্দ মার্কোস এর শাসনামলে মানবাধিকার লঙ্ঘনের শিকারদের জন্য গঠিত হয়েছিল, এবং এটি রিপাবলিক অ্যাক্ট ১০৩৬৮, অর্থাৎ ২০১৩ সালের মানবাধিকার ভিকটিম ক্ষতিপূরণ ও স্বীকৃতি আইনের আওতায় আসে।   জনপ্রিয় সংস্কৃতিতে  ফরবিডেন মেমোরি (Forbidden Memory) একটি ২০১৬ সালের প্রামাণ্যচিত্র যা মালিসবং গণহত্যার উপর ভিত্তি করে নির্মিত, এটি পরিচালনা করেছেন দাভাও-ভিত্তিক মাগুইন্দানাও চলচ্চিত্র নির্মাতা গুতিয়েরেজ মাংগানসাকান। এটি সিনেমা ওয়ান অরিজিনালস-এর ১২তম আসরে সেরা প্রামাণ্যচিত্রের পুরস্কার লাভ করে, যা সিনেমা ওয়ান কর্তৃক আয়োজিত বার্ষিক চলচ্চিত্র উৎসব।   অস্বীকার  রিগোবের্তো টিগলাও এবং জুয়ান পন্স এনরিলে এই গণহত্যা সংঘটিত হয়েছে এমন ঘটনাকে অস্বীকার করেছেন।   তথ্যসূত্র   বিষয়শ্রেণী:২০শ শতাব্দীতে মসজিদে হামলা বিষয়শ্রেণী:মসজিদে গুলিবর্ষণ বিষয়শ্রেণী:উইকিউপাত্তে স্থানাঙ্ক আছে
বেঙ্গল গ্লোবাল বিজনেস সামিট  বা বিশ্ব বাংলা বাণিজ্য সম্মিলন হল পশ্চিমবঙ্গের একটি বাণিজ্য সম্মিলন। এই সম্মিলন প্রতি বছর জানুয়ারি মাসে অনুষ্ঠিত হয়। এই সম্মিলনে বিশ্বের বিভিন্ন দেশের শিল্প ও কূটনৈতিক প্রতিনিধিরা যোগ দেন। পশ্চিমবঙ্গের এই বাণিজ্য সম্মিলন ২০১৫ সালে প্রথম শুরু হয় কলকাতায়। এর পর ২০১৬ সালে এই বাণিজ্য সম্মিলন হয় পশ্চিমবঙ্গের বন্দর ও শিল্প নগরী হলদিয়ায় এবং ২০১৭ সালের ২০ ও ২১ জানুয়ারি কলকাতায় বাণিজ্য সম্মিলয় অনুষ্ঠিত হয়।এই সম্মিলনের মাধ্যমে পশ্চিমবঙ্গ সরকার পশ্চিমবঙ্গের বাণিজ্য সম্ভাবনা তুলে ধরে বাণিজ্য প্রতিনিধির সামনে এবং শিল্পপতিরা বিভিন্ন প্রকল্পে অর্থ লগ্নির মোউ স্বাক্ষর করেন।  ইতিহাস পশ্চিমবঙ্গ দেশ স্বাধীনতার আগে এবং স্বধীনতার পর এক দশক পর্যন্ত(১৯৪৭-১৯৫৭) ভারত এর মধ্যে শিল্প উৎপাদনে প্রথম ছিল। কিন্তু এর পর রাজ্যে বিভিন্ন শিল্প কারখানা বন্ধ হয়। ফলে রাজ্যে শিল্প উৎপাদন কমে এবং শিল্প উৎপাদনে রাজ্যটি দেশের মধ্যে পিছনের সারিতে অবস্থান করে।এই কারণে রাজ্যে নতুন শিল্প ও পুজির অভাব দেখা দেয়। রাজ্যে শিল্প উৎপাদন বৃদ্ধি, নতুন শিল্প স্থাপন, পরিকাঠামো গঠন, বিদ্যুৎ এর যোগান, বন্দর উন্নয়ন প্রভৃতি খাতে লগ্নি বৃদ্ধি এর জন্য এবং শিল্প ভাবমূর্তী গঠনের জন্য পশ্চিমবঙ্গ সরকার বাণিজ্য সম্মিলন অনুষ্ঠিত করার পরিকল্পনা নেয়। এই সম্মিলনের নাম দেওয়া হয়  বেঙ্গল গ্লোবাল বিজনেস সামিট বা বিশ্ব বাংলা বাণিজ্য সম্মিলন'। এই সম্মিলন প্রথম অনুষ্ঠিত হয় কলকাতায় ২০১৫ সালে।  বেঙ্গল গ্লোবাল বিজনেস সামিট-২০১৫ পশ্চিমবঙ্গে শিল্প লগ্নি বৃদ্ধির লক্ষে প্রথম বিশ্ব বাংলা বাণিজ্য সম্মিলন  হয় ২০১৫ সালে। এটি বেঙ্গল গ্লোবাল বিজনেস সামিট-২০১৫ ''  নামে পরিচিত ।এই সম্মিলনের উপস্থিত ছিলেন দেশ বিদেশের বিভিন্ন শিল্প প্রতিনিধি।এই সম্মিলনে রাজ্যের বিভিন্য প্রকল্পে ও নতুন শিল্প স্থাপনের লক্ষে প্রচুর লগ্নি প্রস্তাব পাওয়া যায়।রাজ্য সরকারের থেকে ঘোষণা করা হয় এই সম্মিলনে মোট লগ্নি প্রস্তাবের পরিমাণ ছিল । বেঙ্গল গ্লোবাল বিজনেস সামিট-২০১৬  আরও দেখুন  উত্তর পূর্ব বাণিজ্য সম্মেলন  তথ্যসূত্র  বহিঃসংযোগ  বিষয়শ্রেণী:২০১৭-এর সম্মেলন
আলেক্সিস হাভিয়ের কান্তেরো ফের্নান্দেস (; জন্ম: ৫ ফেব্রুয়ারি ২০০৩; আলেক্সিস কান্তেরো নামে সুপরিচিত) হলেন একজন প্যারাগুয়ীয় পেশাদার ফুটবল খেলোয়াড়। তিনি বর্তমানে প্যারাগুয়ীয় ক্লাব গুয়ারানি এবং প্যারাগুয়ে জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।  ২০২৩ সালে, কান্তেরো প্যারাগুয়ে অনূর্ধ্ব-২৩ দলের হয়ে প্যারাগুয়ের বয়সভিত্তিক পর্যায়ে অভিষেক করেছেন।   প্রারম্ভিক জীবন  আলেক্সিস হাভিয়ের কান্তেরো ফের্নান্দেস ২০০৩ সালের ৫ই ফেব্রুয়ারি তারিখে প্যারাগুয়ের আসুন্সিওনে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  কান্তেরো প্যারাগুয়ে অনূর্ধ্ব-২৩ দলের হয়ে খেলার মাধ্যমে প্যারাগুয়ের প্রতিনিধিত্ব করেছেন। ২০২৩ সালের ১৮ই ডিসেম্বর তারিখে তিনি পানামা অনূর্ধ্ব-২৩ দলের বিরুদ্ধে ম্যাচে প্যারাগুয়ে অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4245932 কান্তেরো ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত প্যারাগুয়ে অলিম্পিক দলে স্থান পেয়েছেন।   তথ্যসূত্র    বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:প্যারাগুয়ীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ক্লাব গুয়ারানির খেলোয়াড় বিষয়শ্রেণী:প্যারাগুয়ের আন্তর্জাতিক যুব ফুটবলার বিষয়শ্রেণী:প্যারাগুয়ের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার
মন্টিনেগ্রোর সামরিক বাহিনী (মন্টিনেগ্রিন: Vojska Crne Gore) মধ্য-২০০৬ সালের মন্টিনেগ্রিন স্বাধীনতার পর এখনও নির্মীয়মান পর্যায়ে রয়েছে।  সার্বিয়া ও মন্টিনেগ্রোর যৌথ সামরিক বাহিনী থেকে মন্টিনেগ্রো ৬,৫০০ জনের একটি শক্তিশালী সামরিক বাহিনী উত্তরাধিকারসূত্রে প্রাপ্ত হয়। কার্যকরী বাহিনীর সদস্য সংখ্যা ২,৫০০ জনে নামিয়ে আনার সিদ্ধান্ত ঘোষিত হয়। এই বাহিনী সম্পূর্ণত স্বেচ্ছাসেবকদের নিয়ে গঠিত। মন্টিনেগ্রোর রাষ্ট্রপতি ফিলিপ ভুজানোভিক ২০০৬ সালের ৩০ অগস্ট বাধ্যতামূলকভাবে সামরিক বাহিনীতে যোগদানের প্রথা অবলুপ্ত করেন।  সার্বিয়া ও মন্টিনেগ্রোর প্রায় সমগ্র নৌবাহিনীটিই মন্টিনেগ্রোর হস্তগত হয়। তবে এটি আকারে ও ক্ষমতায় উপকূলরক্ষী বাহিনীর মতো করে ছোটো করা হয়েছে। মন্টিনেগ্রোর বৈমানিক শাখাটির সংগ্রহেত একটি ৮ জি-৪ সুপার গ্যালেব থাকলেও, এই রাষ্ট্রের কোনো যুদ্ধবিমান বাহিনী রাখার পরিকল্পনা নেই। বরং কয়েকটি পরিবহন হেলিকপ্টার ও সম্ভবত বিমান প্রতিরক্ষার জন্য একটি সশস্ত্র হেলিকপ্টার বাহিনী রাখা হবে।  মন্টিনেগ্রো ন্যাটোর সদস্যপদ পেতে ইচ্ছুক। বর্তমানে এই রাষ্ট্র ন্যাটোর পার্টনারশিপ ফর পিস কর্মসূচি ও ইন্ডিভিজুয়াল পার্টনারশিপ অ্যাকশন প্ল্যান (আইপিএপিএস)-এর সদস্য। ২০০৮ সালের ৫ নভেম্বর, মন্টিনেগ্রো মেম্বারশিপ অ্যাকশন প্ল্যান-এর সদস্যপদের আবেদন জানিয়েছে। প্রধানমন্ত্রী মাইলো দুকানোভিক আশা করেন ২০০৯ সালের মধ্যেই তা মঞ্জুর হবে। মন্টিনেগ্রো অ্যাড্রিয়াটিক সনদ-এর সদস্য।   বহিঃসংযোগ   Official Website (Montenegrin)  Montenegro in NATO (Montenegrin)  "Europe’s Newest State Trims the Army" (DefenseNews.com)  "Appointment of the Acting Chief of the General Staff of the Army of Montenegro" (Website of the President of Montenegro)   Montenegrin Armed Forces / Vojska Crne Gore - VCG  Perspective of the Military of Montenegro, in English  Montenegrin Armed Forces before 1918 / Vojska Crne Gore prije 1918  Debate on NATO in Montenegro  Milo Đukanović appoints himself as Minister of Defense  / Forum article about Montenegrin military   বিষয়শ্রেণী:ইউরোপের সামরিক বাহিনী
সিনামন লাভ একজন সাবেক মার্কিন পর্নোগ্রাফিক অভিনেত্রী ও পরিচালক। তিনি ২০০৯ সালে আরবান এক্স হল অফ ফেম এবং ২০১১ সালে এভিএন অফ ফেমে অন্তর্ভুক্ত হয়েছেন।   তার পরিচালিত মাই ব্ল্যাক অ্যাস ৪ চলচ্চিত্রটি ২০০১ সেরা এথনিক-থিমযুক্ত ভিডিও এবং সেরা অ্যানাল সেক্স সিন (ভিডিও) বিভাগে এভিএন পুরস্কারের জন্য মনোনীত হয়েছিল।    পেশাজীবন  লাভ ১৯৯৫ সালে জেরি স্প্রিংগার শো-তে উপস্থিত হয়েছিলেন। ২০০৩ সালে হিপ হপ এবং পর্নোগ্রাফি ম্যাগাজিন ফিশ 'এন গ্রিটস-এর প্রথম সংখ্যার প্রচ্ছদে হিপ হপ তারকা রেডম্যানের সাথে তার আলোকচিত্র প্রকাশ করা হয়। ২০০৮ সাল পর্যন্ত তিনি প্রাইম টাইম আনসেনসরড ডট কম ওয়েবসাইটে প্রচারিত ফেটিশ অ্যাট নাইট-এর সহযোহী উপস্থাপিকা ছিলেন। তিনি ২০০৯ সালে দ্য টাইরা ব্যাঙ্কস শোতে উপস্থিত হয়েছিলেন।   ২০১০ সালে তিনি প্রাপ্তবয়স্ক শিল্পকর্মের ইন্টারনেট কপিরাইট লঙ্ঘনের বিষয়ে ফ্রি স্পিচ কোয়ালিশনের একটি পাবলিক সার্ভিস অ্যানাউন্সমেন্টে অংশ নিয়েছিলেন।  ২০১৮ সালে সিনামন লাভ প্রাপ্তবয়স্ক ডিরেক্টরি স্লিক্সা ডট কম আয়োজিত প্রথম প্রবন্ধ প্রতিযোগিতার জন্য একজন স্বতন্ত্র বিচারকের দায়িত্ব পালন করেছেন।   ব্যক্তিগত জীবন  তিনি ডিম্বাশয় ক্যান্সারে আক্রান্ত হয়ে আরোগ্য লাভের পূর্বে একটি ডিম্বাশয় এবং একটি ফ্যালোপিয়ান টিউব হারিয়েছেন।  তার শখের কাজ রান্না করা এবং বোর্ড গেম খেলা।  সম্মাননা  আরবান এক্স হল অফ ফেমে ২০০৯ সালে অন্তর্ভুক্তি  এভিএন হল অফ ফেমে ২০০১ সালে অন্তর্ভূক্তি  ২০২৩ আরবান এক্স পুরস্কার - মোস্ট পপুলার সেক্স এডুকেটর    তথ্যসূত্র    বহিঃসংযোগ                "ইউসি আরভিনে যৌনতার সমাজবিজ্ঞানের বক্তৃতা  বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:লস অ্যাঞ্জেলেসের অভিনেত্রী বিষয়শ্রেণী:জন্মের সাল অজানা বিষয়শ্রেণী:২১শ শতাব্দীর আফ্রিকান-মার্কিন ব্যক্তি বিষয়শ্রেণী:২১শ শতাব্দীর আফ্রিকান-মার্কিন নারী বিষয়শ্রেণী:২১শ শতাব্দীর মার্কিন অভিনেত্রী
তারা সুতারিয়া (জন্ম: ১৯ নভেম্বর ১৯৯৫) হলেন একজন ভারতীয় অভিনেত্রী ও গায়িকা। ২০১০ ডিজনি ইন্ডিয়ার বিগ বাড়া বুম এর মাধ্যমে তিনি মিডিয়া জগতে যাত্রা শুরু করেন। এরপর ,তিনি ঐ চ্যানেলেই  দ্য স্যুট লাইফ অব করণ অ্যান্ড কবির ও ওয়ে জ্যাসি শিরোনামের ধারাবাহিকে অভিনয় করেন। ২০১৯ সালে স্টুডেন্ট অব দ্য ইয়ার ২ এ অভিনয়ের মাধ্যমে তার বড় পর্দায় অভিষেক ঘটে।  প্রারম্ভিক জীবন তারা সুতারিয়া জন্মেছিলেন ১৯৯৫ সালের ১৯ নভেম্বরে। পিয়া নামের তার এক জমজ বোন আছে। তারা দুজনেই যুক্তরাজ্য থেকে ক্ল্যাসিকাল ব্যালে, আধুনিক নৃত্য ও ল্যাটিন আমেরিকার নৃত্য শিখেছিলেন।  সাত বছর বয়সে তিনি পেশাদার গায়িকা হিসেবে যাত্রা শুরু করেছিলেন এবং অপেরা ও সঙ্গীত প্রতিযোগিতায় তখন থেকে গান গাওয়া শুরু করেন। তিনি সেন্ট অ্যান্ড্রুজ কলেজ অব আর্টস, সাইন্স অ্যান্ড কমার্স থেকে গণমাধ্যম বিষয়ের উপর স্নাতক ডিগ্রি লাভ করেন  কর্মজীবন   তারা সুতারিয়া ডিজনি চ্যানেল ইন্ডিয়ায় ভিডিও জকি হিসেবে কর্মজীবন শুরু করেন। এছাড়াও তিনি ভারত ও ভারতের বাইরের চলচ্চিত্র ও বিজ্ঞাপনের জন্য গান গাইতে থাকেন।  তার গাওয়া 'স্লিপিন' থ্রো মাই ফিঙ্গার' ব্লেম ইট অন ইয়াশরাজ শিরোনামের একটি মঞ্চনাটকে ব্যবহৃত হয়। তিনি রাঈল পদমসীর মঞ্চনাটক গ্রিজ এ মুখ্য অভিনয় অভিনয় করা ছাড়াও লন্ডন, টোকিও, মুম্বাই ও লাভাসায় কনসার্টে গান গেয়েছেন। তিনি লুইজ ব্যাঙ্কস, মিকি ম্যাকক্লিয়ারির মত শিল্পীদের সাথে একই কনসার্টে গান গেয়েছেন। তিনি ২০০৮ সালে 'পোগো অ্যামাজিং কিডস অ্যাওয়ার্ড' এ সেরা সাত প্রতিযোগীর একজন ছিলেন।  ২০১৮ সালের ১১ এপ্রিল স্টুডেন্ট অব দ্য ইয়ার ২ (২০১৯) এর মাধ্যমে তার চলচ্চিত্রাঙ্গনে যাত্রা শুরুর খবর প্রকাশিত হয়। ২০১৯ সালে তার অভিনীত আরেকটি চলচ্চিত্র মারজাভান মুক্তি পেয়েছে।  চলচ্চিত্র তালিকা  টেলিভিশন বছরঅনুষ্ঠানচরিত্রটীকা২০১০বিগ বাড়া বুমনিজ ভূমিকায়ভিডিও জকি২০১১এন্টারটেইনমেন্ট কে লিয়ে লঞ্চ ভি কারেগা২০১২বেস্ট অব লাক নিকিনিনা/টিনাঅতিথি চরিত্রদ্য স্যুট লাইফ অব করণ অ্যান্ড কবির ভিনিতা "ভিনি" মিশ্রা২০১৩ওয়ে জ্যাসিজাসপ্রীত "জ্যাসি" সিংশেক ইট আপনিজ ভূমিকায়অতিথি চরিত্র   চলচ্চিত্র   বছর শিরোনাম চরিত্র মন্তব্য সূত্র ২০১৯ স্টুডেন্ট অব দ্য ইয়ার ২  | মিয়া | পার্শ্ব অভিনেত্রী |  |- | মরযাওয়াঁ  | জয়া |  |  |- | ২০২২ | হিরোপন্তি ২'' ইনায়া    তথ্যসূত্র  বহিঃসংযোগ    বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মুম্বইয়ের অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় গায়িকা বিষয়শ্রেণী:মহারাষ্ট্রের নৃত্যশিল্পী বিষয়শ্রেণী:পারসি ব্যক্তি বিষয়শ্রেণী:ভারতীয় নেপথ্য গায়িকা বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:জি সিনে পুরস্কার বিজয়ী বিষয়শ্রেণী:পারসি অভিনেত্রী
সেপ্টেম্বর ১৯৭১-এ বিশ্বব্যাপী সংঘটিত ঘটনার সংক্ষিপ্ত-সার।   ঘটনাবলী    জন্ম   ২ সেপ্টেম্বর ১৯৭১ (বৃহস্পতিবার)   ভারতীয় চলচ্চিত্র অভিনেতা পবন কল্যাণের জন্ম।  ৩ সেপ্টেম্বর ১৯৭১ (শুক্রবার)   ম্যান বুকার পুরস্কার জয়ী ভারতীয় বংশোদ্ভূত মার্কিন লেখিকা কিরণ দেশাইের জন্ম।   ৮ সেপ্টেম্বর ১৯৭১ (বুধবার)   ব্রিটিশ চলচ্চিত্র অভিনেতা মার্টিন ফ্রিম্যান জন্ম গ্রহণ করেন।  ১৫ সেপ্টেম্বর ১৯৭১ (বুধবার)   নিউজিল্যান্ডীয়  আন্তর্জাতিক ক্রিকেটার নাথান অ্যাসলেের জন্ম।  ১৭ সেপ্টেম্বর ১৯৭১ (শুক্রবার)   স্লোভকীয় ফ্যাশন মডেল ও চলচ্চিত্র অভিনেত্রী আদ্রিয়ানা স্ক্লেনারিকোভার জন্ম।  ১৯ সেপ্টেম্বর ১৯৭১ (রবিবার)   সংযুক্ত আরব আমিরাতের আন্তর্জাতিক ক্রিকেটার আসগর আলির জন্ম।   ২৫ সেপ্টেম্বর ১৯৭১ (শনিবার)    হংকং'এর আন্তর্জাতিক ক্রিকেটার নাজিব আমরের জন্ম।  ২৬ সেপ্টেম্বর ১৯৭১ (রবিবার)   ওয়েস্ট ইন্ডিয় আন্তর্জাতিক ক্রিকেটার প্যাটারসন থম্পসন জন্ম গ্রহণ করেন।  ২৮ সেপ্টেম্বর ১৯৭১ (মঙ্গলবার)   অস্ট্রেলীয় আন্তর্জাতিক ক্রিকেটার ম্যাথু এলিয়ট জন্ম গ্রহণ করেন।   মৃত্যু    তথ্যসূত্র   বিষয়শ্রেণী:সেপ্টেম্বর বিষয়শ্রেণী:১৯৭১
বেদিকা পিন্টো (ইংরেজি:Vedika Pinto) হলেন একজন ভারতীয় অভিনেত্রী, মডেল এবং নৃত্যশিল্পী, যিনি বলিউডে তার অবদানের জন্য সবচেয়ে বেশি পরিচিত। ১৯৯৫ সালের ১৪ অক্টোবর, মহারাষ্ট্রে মুম্বাইতে জন্মগ্রহণ করেন, তিনি রিটভিজের জনপ্রিয় গান "লিগি" এর মিউজিক ভিডিওতে একটি মন্ত্রমুগ্ধকর আত্মপ্রকাশের মাধ্যমে তার কর্মজীবন শুরু করেছিলেন, যেখানে তিনি একটি সাহসী, বন্য এবং নির্ভীক বধূর চরিত্রে অভিনয় করেছিলেন, যা দর্শকদের মুগ্ধ করেছিল। তার শক্তি এবং নড়বড়ে. এই ভিডিওটি প্রখ্যাত অভিনেতা সালমান খানের দৃষ্টি আকর্ষণ করেছে, যিনি এটি তার ইনস্টাগ্রাম অ্যাকাউন্টে শেয়ার করেছেন, যা বেদিকার ক্রমবর্ধমান জনপ্রিয়তাকে আরও বাড়িয়ে তুলেছে। তার অসাধারণ প্রতিভা এবং পর্দায় মনোমুগ্ধকর উপস্থিতি তাকে শশান্ত শাহ পরিচালিত বলিউড থ্রিলার ফিল্ম অপারেশন রোমিও-তে তার অভিনয়ের অভিষেক ঘটায়। ফিল্মটি বেদিকার ক্যারিয়ারে একটি উল্লেখযোগ্য মাইলফলক চিহ্নিত করে, তাকে ইন্ডাস্ট্রিতে একজন প্রতিশ্রুতিশীল অভিনেত্রী হিসেবে প্রতিষ্ঠিত করে। তার অনবদ্য অভিনয় দক্ষতা, আকর্ষণীয় সৌন্দর্য এবং বহুমুখিতা দিয়ে, বেদিকা একটি অনুগত ফ্যান বেস অর্জন করেছে এবং তার অভিনয় দিয়ে দর্শকদের আকর্ষণ করে চলেছে। যেহেতু তিনি তার পরবর্তী ছবি ২০২৩ সালে, "গুমরাহ" করেছেন, "থাদাম" এর রিমেক, যেখানে তিনি আদিত্য রায় কাপুরের সাথে স্ক্রিন ভাগ করেছেন, বেদিকা পিন্টোর তারকা হিসেবে নিঃসন্দেহে উত্থান হচ্ছে এবং তিনি ভারতীয় চলচ্চিত্র শিল্পে একটি বিশিষ্ট ব্যক্তিত্ব হয়ে উঠেছে।   প্রারম্ভিক জীবন এবং শিক্ষা  বেদিকা পিন্টো ভারতের মহারাষ্ট্রের মুম্বাইতে ১৪ অক্টোবর ১৯৯৫ সালে জন্মগ্রহণ করেন। তিনি একটি মিশ্র ধর্মীয় পটভূমি থেকে এসেছেন, তার বাবা জনি পিন্টো ছিলেন খ্রিস্টান এবং তার মা মনিয়া সায়গাল পিন্টো ছিলেন হিন্দু। বেদিকার বীর পিন্টো নামে এক ভাই আছে। তিনি মুম্বাইয়ের ইকোল মন্ডিয়েল ওয়ার্ল্ড স্কুলে তার স্কুলিং শেষ করেন এবং পরে রয়্যাল হলওয়ে, লন্ডন বিশ্ববিদ্যালয় থেকে স্নাতক হন।   কর্মজীবন  বেদিকা পিন্টো একটি মডেল হিসাবে তার কর্মজীবন শুরু করেন এবং ২০১৯ সালে রিতভিজের মিউজিক ভিডিও লিগি-তে তার উপস্থিতির জন্য স্বীকৃতি লাভ করেন। মিউজিক ভিডিওটি ব্যাপক জনপ্রিয়তা অর্জন করে এবং সালমান খানের প্রশংসা লাভ করে, যিনি এটি তার ইনস্টাগ্রাম অ্যাকাউন্টে শেয়ার করেছিলেন। ২০২২ সালে, তিনি শশান্ত শাহ পরিচালিত বলিউড ফিল্ম অপারেশন রোমিও-এ তার অভিনয়ে আত্মপ্রকাশ করেন।   ব্যক্তিগত জীবন  বেদিকা পিন্টো বর্তমানে অবিবাহিত।   চলচ্চিত্রের তালিকা   অপারেশন রোমিও (২০২২)  গুমরাহ (২০২৩)   অন্যান্য কাজ  বেদিকা পিন্টো রিটভিজের "লিগি" গানের মিউজিক ভিডিওতেও উপস্থিত হয়েছেন, যেটি ইউটিউবে ৩.৭ মিলিয়নেরও বেশি ভিউ নিয়ে উল্লেখযোগ্য সাফল্য অর্জন করেছে।   তথ্যসূত্র    বহিঃসংযোগ   ইনস্টাগ্রামে বেদিকা পিন্টো  লিগি মিউজিক ভিডিও ইউটিউবে  বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:ভারতীয় অভিনেত্রী বিষয়শ্রেণী:ভারতীয় মহিলা মডেল বিষয়শ্রেণী:ভারতীয় নৃত্যশিল্পী বিষয়শ্রেণী:হিন্দি সিনেমার অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী
thumb|সোনালি ব্যাগ সোনালি ব্যাগ হলো পাট থেকে উদ্ভাবিত এক ধরনের পলিথিন ব্যাগ। পাট থেকে পলিথিন ব্যাগ উৎপাদনের এই প্রক্রিয়াটি আবিষ্কার করেছেন বাংলাদেশি বিজ্ঞানী মোবারক আহমদ খান। এটি একটি সেলুলোজ-ভিত্তিক বায়োডিগ্রেডেবল বায়োপ্লাস্টিক, যা প্লাস্টিক ব্যাগের একটি বিকল্প। পাট থেকে এই সেলুলোজকে সংগ্রহ করা হয়, যেখানে পাট হচ্ছে পৃথিবীর অন্যতম প্রধান আঁশ শস্য।  ইতিহাস ১৯৮২ সালে বাজারে প্রচলিত পলিথিনের বাণিজ্যিক ব্যবহার শুরু হলে পরিবেশের উপর এর ক্ষতিকারক প্রভাবের কথা চিন্তা করে পরিবেশ কর্মীরা এর বিরোধিতা করেন এবং ফলশ্রুতিতে বিভিন্ন দেশে পলিথিন ব্যবহার নিষিদ্ধ করা হয়। বাংলাদেশেও ২০০২ সালে প্রচলিত পলিথিন ব্যাগ উৎপাদন ও বিপণন নিষিদ্ধ ঘোষণা করা হয়। এই সময়ে যে আইন তৈরি হয় তাতে পলিথিনের বিকল্প হিসেবে ন্যাচারাল ফাইবার কমপোজিট (NFC) নিয়ে গবেষণা ও উন্নয়নের জন্য জোর দেয়া হয়। কয়েক বছর আগে থেকে এটি নিয়ে গবেষণা শুরু হলেও প্রচলিত পলিথিন নিষিদ্ধ হওয়ার পর থেকে মূলত পরিবেশ বান্ধব উপায়ে পলিথিন ব্যাগ উৎপাদন নিয়ে জোরালোভাবে কাজ শুরু হয়। এক দশক ধরে পরিশ্রমের চেষ্টায় বাংলাদেশ পরমাণু শক্তি কমিশন এর একজন বিজ্ঞানী মোবারক আহমদ খান বাংলাদেশের আরও কয়েকজন গবেষকের সহায়তায় বেশ কিছু (একটি পরিসরের) এনএফসি বা ন্যাচারাল ফাইবার কমপোজিট প্রস্তুত করতে সক্ষম হন। পরবর্তিতে ২০১৮ সালে বাংলাদেশ জুট মিলস করপোরেশন (বিজেএমসি) মোবারক আহমদ খান এর দ্বারা তৈরিকৃত একটি পাট-ভিত্তিক এনএফসি ব্যবহার করে একটি ব্যাগের বাণিজ্যিক উৎপাদন শুরু করে। বাংলাদেশের সাবেক প্রধানমন্ত্রী শেখ হাসিনা এই পণ্যের নাম দেন সোনালি ব্যাগ। পাটকে "সোনালি আঁশ" বলা হয় বলে এর এইরকম নাম করা হয়।  বাংলাদেশের পাট ও বস্ত্র প্রতিমন্ত্রী মির্জা আজম বলেন:একসময়ের গোল্ডেন ফাইবার (সোনালী আঁশ) হিসেবে পরিচিত এই পাট ভবিষ্যতে গোল্ডেন বার (সোনার বার) হিসেবে পরিচিত হবে।... বাজারে সোনালী ব্যাগের চাহিদা ব্যাপক হবে। আমরা যদি প্রতিদিন ৫০০ টন সোনালী ব্যাগ উৎপাদন করতে পারি তাহলে ৫০০ টনই বাজারজাত করা সম্ভব।  পদ্ধতি ও পরিবেশে প্রভাব পাটজাত এ পলিথিন ব্যাগটি উৎপাদনে প্রথমে পাট থেকে সেলুলোজ সংগ্রহ করে সেটি প্রক্রিয়াজাত করা হয়। পরবর্তীতে সেলুলোজ থেকে সংগৃহীত সিটের মাধ্যমে পলিথিন ব্যাগ তৈরি করা হয়। পাটের তৈরি সোনালি ব্যাগ সহজেই মাটির সাথে মিশে যায় এবং মাটিতে উর্বরতা বৃদ্ধিতে সহায়তা করে।  তথ্যসূত্র  বিষয়শ্রেণী:পাটজাত পণ্য বিষয়শ্রেণী:পাট বিষয়শ্রেণী:বাংলাদেশী উদ্ভাবন
লেক অফ নো রিটার্ন বার্মার পাঙসাউ পসে (৩৭২৭') ভারত-বার্মা সীমান্তের পাঙসাউ গ্রামের জঙ্গলে অবস্থিত একটি হৃদ। হৃদটির দৈর্ঘ্য ১.৪ কি.মি এবং এর প্রশস্থতা ০.৮ কি.মি। হৃদটি লেদু সড়কের (স্টিওয়াল সড়ক নামেও পরিচিত ছিল) ২.৫ কি.মি. দক্ষিণ-পশ্চিমে অবস্থিত। এই সড়কটি ১৯৪২ সালে চাইনিজ আর্মির রসদ আনা নেওয়ার জন্য তৈরি করা হয়েছিল। বর্তমানে হৃদটি ভারত-বার্মার পর্যটকদের কাছে অনেক জনপ্রিয় জায়গা।   কিংবদন্তি  হৃদের নামকরণ নিয়ে অনেক ধরনের গল্প প্রচলিত। ভারতের চেঙলেং জেলার ওয়েবসাইট অনুসারে, দ্বিতীয় বিশ্ব যুদ্ধের সময় এখানে কয়েকটি বিমান ক্রেশ করেছিল। ভারতীয় মিডিয়া ও কল্পকাহিনীতেও এই ঘটনার বিবরন পাওয়া যায়। দ্বিতীয়টি হলো, একদল জাপানি সৈন্য পথ হারিয়ে এই হৃদের পারে চলে আসে ও ম্যালেরিয়ায় আক্রান্ত হয়ে মৃত্যু বরণ করে। আবার অনেকের মতে, একদল ব্রিটিশ সৈন্য ১৯৪২ সালে এখানে চোরাবালির মধ্যে পরে হারিয়ে যায়। এজন্য এই হৃদের নাম দেয়া হয়েছে লেক অফ নো রিটার্ন।   তথ্যসূত্র    বহিঃসংযোগ   লেক অফ নো রিটার্ন পর্যটন  বিষয়শ্রেণী:মিয়ানমারের দর্শনীয় স্থান বিষয়শ্রেণী:মিয়ানমারের হ্রদ বিষয়শ্রেণী:অরুণাচল প্রদেশের হ্রদ